<classify> MAMBO yamean- za kunoga kwenye kambi ya timu ya soka ya taifa, Taifa Stars baada ya wachezaji kuonesha mor- ali ya hali ya juu katika mazoezi ya kujiandaa na fainali za Afrika yanay- oendelea kwenye Uwanja wa Taifa, Dar es Salaam.Stars ipo kwenye maandalizi ya fainali hizo za Afcon zinazotarajiwa kuanza Juni 21 mwaka huu, Misri na inatarajiwa kuon- doka nchini mwishoni mwa wiki hii.Akizungumzia mazoezi hayo jana, Kocha Msaidizi wa Taifa Stars, Hemed Morocco alisema wachezaji wameanza kuchangamka na kadiri siku zinavyokwenda wanaimarika.Wachezaji wote wanaendelea vizuri na mazoezi, wanaonekana ku- zidi kuimarika na kuonesha morali kuwa sasa wako tayari kwa mapambano, alisema.Morocco alisema anashu- kuru kwamba hakuna majeruhi na wala haombei yatokee kwa kuwa kazi iliyoko mbele ni kubwa. Kikosi hicho kitaendelea na mazoezi kwa ajili ya ku- fanyika mchujo na kupata wachezaji 32 watakaosafiri kwenda Misri.Wakiwa kule wanata- rajiwa kucheza michezo miwili ya kirafiki ambapo watachujwa tena na kubaki 23 wanaohitajika kwa maan- dalizi ya michuano hiyo. Mchezo wa kwanza utakuwa ni kati ya Taifa Stars dhidi ya wenyeji Misri utakaochezwa Juni 13 kisha mwingine dhidi ya Zimba- bwe au Nigeria utachezwa Juni 16.Stars inayoshiriki fainali hizo kwa mara ya kwanza baada ya miaka 39, imepangwa kundi moja na Senegal, Algeria na Kenya na itafungua dimba Juni 23 dhidi ya Senegal kabla ya kucheza na Algeria na kumaliza na Kenya. Wakati huo huo, wa- chezaji 38 wa Taifa Stars wamefanyiwa uchunguzi wa kina wa magonjwa ya moyo kama Shirikisho la Soka Afrika CAF lina- vyoelekeza kabla ya kuanza kwa fainali hizo.Kwa mujibu wa taarifa iliyotolewa jana na Mkuu wa Kitengo cha Uhusiano Taasisi ya Moyo ya Jakaya Kikwete, Anna Nkinda, vipimo walivyofanyiwa wa- chezaji hao ni vya kuangalia jinsi moyo unavyofanya kazi na mfumo wa umeme wa moyo unavyofanya kazi.  <topic>: MICHEZO 